Ludwig Wittgenstein

Ludwig Josef Johann Wittgenstein (èbâca [luːtvɪç ˈjoːzɛf ˈjoːhan ˈvɪtgənʃtaɪn]) iyâ arèya sala sèttong filsuf palèng aberi' pangaro ḍâ' abad 20 bân anḍi' kontribusi sè rajâ ḍâlem filsafat bhâsa, filsafat matematika, bân logika. Salèrana aberri' pendapat jhâ' masala filsafat saongghuna iyâ arèya masala bhâsa.Ludwig Wittgenstein aropa'aghi filsuf kalahèran Austria sè materros studina è Inggris. Karjâ awalla, atractus-Logico-Philosophivus anḍi' pangaro sè cè' rajâna ḍâlem gerakan Lingkatan Wina, otamana Ruldof Carnap bân Moritz Schock.

Salèrana aropa'aghi morèd Bertrand Russell, sala sèttong filsuf Inggris ternams è Univèrsitas Cambridge, sè kosè aberri' ngaro ka pananganna è buḍi arè. Wittgenstein ngajhâr è Tronity College, Cambridge bân sampè' akhèr kaoḍi'ânna neng-enneng è kottha rèya.

 Asal Usul 
Wittgenstein iyâ arèya potra indistriswan sè cè' soghina. Tapè, Ludwig Wittgenstein ta' patè enḍâ' ka hal-hal sè sèpaddhâ dhunnya bân salèrana ta' mènga warisan ramana.

Maskè aghâma ramana Protèstan bân èbhuna Katolik, sè pas noro' aghâma èbhuna, saongghuna rèng towana ghi' katoronanna yahudi.

Wittgenstein otamana èkennal polana paham filsafaddhâ bâkto oḍi'na aobâ bân dhâddhi bhidhâ secara total saèngghâna kaḍhâng rèng-orèng nyebbhut jârèya mènangka Wittgenstein I bân Wittgenstein II.

 Paham 
Wittgenstein iyâ arèya orèng sè nolès Tractatus Logico-Philosophicus sè aropa'aghi sombher inspirasi kaum logis-positivis ḍâlem hal analisis antara pernyata'an sè ama'na kalabân pernyata'an sè tal ama'na. Salèrana ajellassaghi rèya ngangghuy teori pema'na'an sè èkennal mènangka teori ghâmbhâr. Pas ḍâlem karjâna, Philosphical Investigations, salèrana ngorèksi pandangan awalla ḍâlem Tractatus bân lebbi ngangghuy pendekatan holistik-praktis ḍâlem pendekatan Dâ' persoalan bhâsa. Pandangan rèya aberri' pangaro para filsuf sè nganut paham ordinary language philosophy, akadhi Gilbert Ryle.

 Karya 

 Logisch-Philosophische Abhandlung, Annalen der Naturphilosophie, 14 (1921)
 Tractatus Logico-Philosophicus, (1922)
 Philosophische Untersuchungen (1953)
 Philosophical Investigations, alihbahasa Inggris oleh G.E.M. Anscombe (1953)
 Bemerkungen über die Grundlagen der Mathematik, (1956)
 Remarks on the Foundations of Mathematics, alihbahasa Inggris oleh G.E.M. Anscombe, rev. ed. (1978)
 The Blue and Brown Books (1958) (Bahan kuliah dalam bahasa Inggris kepada mahasiswa Cambridge pada tahun 1933-35)
 Philosophische Bemerkungen, ed. by Rush Rhees (1964)
 Philosophical Remarks (1975)

 Referensi